मांग संसद में उठाने के लिए सांसद से मिलेंगे
केसीसी जीएम से मिले भाजपा नेता धर्मपाल गुर्जर
भास्करन्यूज | खेतड़ी नगर
बेरोजगारहुए सैकड़ों ठेकाकर्मियों द्वारा केसीसी प्रशासन भवन के सामने दिए जा रहे धरने संबंधी मांग संसद में उठाई जाएगी।
यह बात भाजपा नेता इंजीनियर धर्मपाल गुर्जर ने कही। गुर्जर ने कहा कि आंदोलन को जीतने के लिए सभी ठेकामजदूरों को एकजुट होकर रणनीति बनानी चाहिए। इंजीनियर धर्मपाल गुर्जर ने ठेकाकर्मियों की समस्याएं पूछी। इस दौरान गोठड़ा सरपंच प्रतिनिधि बबलू अवाना, एडवोकेट रोहताश मणकस भी मौजूद थे। गुर्जर ने कहा कि अगर ठेका कंपनी मांग पूरी नहीं करती है तो सांसद संतोष अहलावत को अवगत करवाया जाएगा। मांग संसद में उठाने के लिए सांसद को यहां पर भी बुलाया जाएगा। उनके नेतृत्व में ठेकाकर्मियों का प्रतिनिधि मंडल केसीसी महाप्रबंधक आरके शाह से मिला और मांग रखी। गौरतलब है कि केसीसी प्रोजेक्ट के अधीन कार्य करने वाली ठेका कंपनियों का कार्यकाल खत्म हो जाने के बाद निजी कंपनियों द्वारा पूरा हिसाब दिलाने की मांग को लेकर ठेकाकर्मी छह दिन से धरने पर बैठे हुए हैं। धरने में मोहनलाल जाखड़, रामचंद्र यादव, रविंद्र फौजी, बाबूलाल, जगदीश, रमेश, विनोद, जुगलकिशोर सहित सैकड़ों ठेकाकर्मी धरने में शामिल थे।
बकाया बोनस फरवरी का वेतन देने पर सहमति
खेतड़ी नगर | धरनाप्रदर्शन के छठे दिन ठेकाकर्मियों निजी कंपनी के अधिकारियों के बीच मंगलवार को वार्ता हुई। रविंद्र फोजी के नेतृत्व में देशराज, सुरेंद्र राजेश सैनी ने ठेकाकर्मियों की मांग रखी। टीसीएल, एमएमपीएल के सीनियर एचआर मैनेजर आरएम बाडेटिया, विनय कुमार शीशराज ने ठेकाकर्मियों की मांग को लेकर चर्चा की। इस दौरान निजी कंपनी के अधिकारियों ने ठेकाकर्मियों का बकाया एक माह का बोनस फरवरी माह का वेतन देने की मांग पर सहमति दे दी। रविंद्र फोजी ने बताया कि वेतन रिट्रेचमेंट के नियमानुसार करने ईएल लीव का भुगतान आदि मांगों पर बुधवार को चर्चा होगी।
खेतड़ी नगर. ठेकाकर्मियों के धरने में बैठे भाजपा नेता इंजीनियर धर्मपाल।
hin_Deva bho_Deva bho_Deva hin_Deva hin_Deva hin_Deva hin_Deva hin_Deva